**Ministru kabineta noteikumu projekta**

**„Grozījumi Ministru kabineta 2004. gada 17. februāra noteikumos Nr. 83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1)Komisijas 2019. gada 7. novembra Īstenošanas lēmums (ES) 2019/1887, ar ko attiecībā uz apstiprināto uzņēmumu sarakstā iekļautās informācijas pieejamību un savlaicīgumu groza Īstenošanas lēmumu 2014/709/ES (turpmāk – Īstenošanas lēmums 2019/1887/ES);  2) Komisijas 2020. gada 17. februāra Īstenošanas lēmums (ES) 2020/220, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums (ES) 2020/220). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Āfrikas cūku mēra uzraudzības, kontroles un apkarošanas kārtība ir noteikta Ministru kabineta 2004. gada 17. februāra noteikumos Nr. 83 „Āfrikas cūku mēra likvidēšanas un draudu novēršanas kārtība” (turpmāk – noteikumi Nr. 83), kuros ir jāizdara grozījumi, lai ietvertu:  1) Īstenošanas lēmuma (ES) 2019/1887 normas, kas attiecas uz atzīto uzņēmumu sarakstā norādītās informācijas, kā arī citas ar atzīto uzņēmumu darbību saistītas informācijas savlaicīgu sniegšanu Eiropas Komisijai un citām Eiropas Savienības dalībvalstīm;  2) Īstenošanas lēmuma (ES) 2020/220 normas attiecībā uz Latvijas teritoriju precizēšanu atbilstoši Āfrikas cūku mēra (turpmāk – ĀCM) riska zonās esošajai epidemioloģiskajai situācijai.  Kā norādīts Īstenošanas lēmuma (ES) 2019/1887 pamatojumā, patlaban dalībvalstis reizi sešos mēnešos paziņo Eiropas Komisijai un pārējām Eiropas Savienības dalībvalstīm atjauninātu atzīto uzņēmumu sarakstu un jebkuru būtisku informāciju šādu uzņēmumu darbībā. Lai citām Eiropas Savienības dalībvalstīm un trešajām valstīm nodrošinātu pārredzamu un racionalizētu informācijas apmaiņu, dalībvalstīm būtu jāziņo regulāri, tiklīdz sarakstā ir izdarīti grozījumi, vai ir jāsniedz būtiska informācija saistībā ar atkāpēm no aizlieguma nosūtīt svaigu cūkgaļu, cūkgaļas izstrādājumus un cūkgaļas produktus no Komisijas 2014. gada 9. oktobra Īstenošanas lēmuma (ES) 2014/709 par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums (ES) 2014/709) pielikumā norādītajiem apgabaliem.  Komisijas Īstenošanas lēmuma (ES) 2020/220 pamatojumā norādīts, ka 2020. gada janvāra beigās viens ĀCM gadījums konstatēts savvaļas cūku populācijā Kuldīgas novadā, proti, tuvu apgabalam, kas patlaban norādīts Īstenošanas lēmums (ES) 2014/709 I daļā. Ņemot vērā Komisijas darba dokumentā Nr. SANTE/7112/2015 noteiktos dalībvalstu reģionalizācijas principus, šis apgabals ir jānorāda Īstenošanas lēmuma (ES) 2014/709 pielikuma II daļā, nevis tā I daļā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus, un Pārtikas un veterināro dienestu. Pēc Lauksaimniecības datu centra tīmekļvietnē pieejamās informācijas, Latvijā 2020. gada 1. janvārī bija reģistrēti 2956 cūku sugas dzīvnieku īpašnieki (novietnes, kurās dzīvnieki tiek turēti gan komerciālos nolūkos, gan pašpatēriņam). Kopējais cūku skaits 2020. gada 1. janvārī bija 314 298. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Komisijas 2019. gada 7. novembra Īstenošanas lēmums (ES) 2019/1887, ar ko attiecībā uz apstiprināto uzņēmumu sarakstā iekļautās informācijas pieejamību un savlaicīgumu groza Īstenošanas lēmumu 2014/709/ES;  2) Komisijas 2020. gada 17. februāra Īstenošanas lēmums (ES) 2020/220, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | 1) Komisijas 2019. gada 7. novembra Īstenošanas lēmums (ES) 2019/1887, ar ko attiecībā uz apstiprināto uzņēmumu sarakstā iekļautās informācijas pieejamību un savlaicīgumu groza Īstenošanas lēmumu 2014/709/ES (turpmāk – Īstenošanas lēmums 2019/1887/ES);  1) Komisijas 2020. gada 17. februāra Īstenošanas lēmums (ES) 2020/220, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums (ES) 2020/220). | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma (ES) 2019/1887 1. pants | 1. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma (ES) 2020/220 pielikuma I daļas 4. punkts | 2. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma (ES) 2020/220 pielikuma II daļas 5. punkta piecdesmit pirmā atkāpe | 3. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma (ES) 2020/220 pielikuma II daļas 5. punkta septītā atkāpe | 4. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Īstenošanas lēmumā (ES) 2019/1887 un Īstenošanas lēmumā (ES) 2020/220 nav dota rīcības brīvība dalībvalstij ieviest tiesību normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav. | | |

|  |
| --- |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Diskusijas sabiedrībā par Īstenošanas lēmumā (ES) 2019/1887 un Īstenošanas lēmumā (ES) 2020/220 iekļautajām normām nav nepieciešamas, jo ar noteikumu projektu tehniski tiek pārņemtas minēto lēmumu normas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekta īstenošanā iesaistītās institūcijas noteikumu projekta īstenošanu nodrošinās par to budžetā esošajiem resursiem. |

Zemkopības ministrs K. Gerhards

Vecuma-Veco 67027551

[Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)